భోపాల్: ముమ్మారు 'తలాక్' చెల్లదని, దీనిపై పార్లమెంటులో ఆరు నెలల్లోగా చట్టం తీసుకురావాలని కేంద్ర ప్రభుత్వాన్ని ఆదేశిస్తూ సుప్రీంకోర్టు ఇటీవల వెలువరించిన సంచలన తీర్పుపై అధ్యయనానికి కమిటీ వేయాలని ఆల్ ఇండియా ముస్లిం పర్సనల్ లా బోర్డు (ఏఐఎంపీఎల్బీ) ఆదివారంనాడు నిర్ణయించింది. తీర్పును సమగ్రంగా అధ్యయనం చేసి.. తీర్పుకు, షరియత్కు మధ్య వివాదానికి ఒక పరిష్కారం కనుగొనాలని నిర్ణయం తీసుకుంది. బోర్డు సమావేశంలో ఈ మేరకు నిర్ణయం తీసుకున్నట్టు ఏఐఎంపీఎల్బీ సభ్యుడు జఫరయాబ్ జిలానీ తెలిపారు. కమిటీ లో లాయర్లు, ముస్లిం మేథావులు ఉంటారని, చట్టపరంగా, ఇస్లామిక్ కోణంలోనూ తీర్పును కమిటీ అధ్యయనం చేస్తుందని, సమావేశానికి హాజరైన 45 మంది సభ్యులు ఏకగ్రీవంగా ప్యానల్ ఏర్పాటుకు అంగీకరించారని తెలిపారు. పది రోజుల్లోగా కమిటీ నివేదక రూపొందించి బోర్డుకు అందిస్తుందని, అందుకు అనుగుణంగానే భవిష్యత్ కార్యాచరణను రూపొందిస్తామని మౌలానా వలి రెహమాని తెలిపారు. దీనికి ముందు ఏఐఎంపీఎల్బీ, జమాత్ ఉల్మా సభ్యుడు సైయద్ ఖాసిం రసూల్ మాట్లాడుతూ, సుప్రీంకోర్టు తీర్పుపై రివ్యూ పిటిషన్ వేసే విషయం కూడా తమ పరిశీలనలో ఉందన్నారు. తమకు అనుకూలంగా, వ్యతిరేకంగా న్యాయమూర్తులు వ్యక్తం చేసిన అభిప్రాయాలను విశ్లేషించి రివ్యూ పిటిషన్ వేస్తామని చెప్పారు. ఆదివారం సమావేశానికి ముందు మైనారిటీ యునైటెడ్ ఆర్గనైజేషన్ ప్రధాన కార్యదర్శి ఖ్వాజీ అజ్మత్ షా మక్కి మరింత నిశిత వ్యాఖ్యలు చేశారు. 'చట్టం చేయాలంటూ కేంద్రానికి ఆరు నెలలు గడువు ఇచ్చారు. ఇప్పటి వరకూ ముమ్మూరు తలాఖ్ చెల్లుబాటు కాదన్నారు. ఆ ప్రకారం ఇప్పటికిప్పుడు ఎవరైనా తలాక్ ఇస్తే వారిపై కేసు పెడతారు. షరియత్లో పనిష్మెంట్ అనేది లేదు. దీనిపై కొత్త చట్టం ఉండదని కేంద్రం చెబుతోంది. అప్పుడు ఈ ఆరు నెలల విషయం ఏమిటి?' అని ప్రశ్నించారు.
bhopal: mummaru 'talak' chelladani, deenipai paarlamentulo aaru nelallogaa chattam teesukuraavaalani kendra prabhutvaanni aadesistuu supreenkortu iteevala veluvarinchina sanchalana teerpupai adhyayanaaniki commity veyalani al india muslim parsanal laa bordu (aimplb) aadivaaramnaadu nirnayinchindi. teerpunu samagramgaa adhyayanam chesi.. teerpuku, shariyatku madhya vivaadaaniki oka parishkaaram kanugonaalani nirnayam teesukundi. bordu samavesamlo ee meraku nirnayam teesukunnattu aimplb sabhyudu jafarayab jilani telipaaru. commity loo laayarlu, muslim methavulu untaarani, chattaparamgaa, islamic konamloonuu teerpunu commity adhyayanam chestundani, samavesaniki haajaraina 45 mandi sabhyulu ekagreevangaa pyanal erpaatuku angeekarinchaarani telipaaru. padi rojulloga commity nivedaka roopondinchi borduku andistundani, anduku anugunamgaane bhavishyat kaaryaacharananu roopondistaamani moulana vali rehamani telipaaru. deeniki mundu aimplb, jamat ulma sabhyudu saiyad khasim rasool maatlaadutuu, supreenkortu teerpupai rivyuu pitition vese vishayam kuudaa tama pariseelanalo undannaaru. tamaku anukuulamgaa, vyatirekamgaa nyaayamuurtulu vyaktam chesina abhipraayaalanu vislaeshinchi rivyuu pitition vestamani cheppaaru. aadivaaram samavesaniki mundu minority unaited arganisation pradhaana kaaryadarsi khwaji ajmat shaa makki marinta nisita vyaakhyalu chesaru. 'chattam cheyalantu kendraaniki aaru nelalu gaduvu icharu. ippati varakuu mummuru talakh chellubaatu kaadannaaru. aa prakaaram ippatikippudu evaraina talak iste vaaripai kesu pedataaru. shariyatlo panishment anedi ledu. deenipai kotta chattam undadani kendram chebutondi. appudu ee aaru nelala vishayam emiti?' ani prasninchaaru.